สวัสดีค่ะหนูเคยฉีดทั้งพิษสุนัขบ้าและบาดทะยักครบไปไม่เกิน 10 ปี เมื่อวานโดนลูกสุนัขข่วนเป็นแผลแดงๆตามรูป ลูกสุนัขอายุ 3 เดือนเพิ่งจะฉีดยากันพิษสุนัขบ้าไป 1เข็มค่ะ ตัวหนูเลยไปฉีดพิษสุนัขบ้ากันไว้แต่แจ้งว่าไม่ต้องฉีดบาดทะยักเพราะไม่ได้เป็นแผลกัดลึกไม่สกปรก อย่างนี้คือไม่ต้องฉีดใช่มั้ยคะ ขอบมากค่ะ
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็มเมื่อประมาณ 10 ปีก่อน เมื่อโดนสุนัขข่วนเป็นแผลขนาดเล็ก ให้ฉีดวัคซีนกระตุ้นพิษสุนัขบ้าเพียง 2 เข็ม ก็เพียงพอในการกระตุ้นภูมิคุ้มกันให้ป้องกันการเกิดโรคได้สำหรับบาดทะยัก หากเคยฉีดวัคซีนกระตุ้นครั้งสุดท้ายมาไม่เกิน 10 ปี และหากเป็นแผลขนาดเล็ก มีแค่เลือดซึม อาจไม่จำเป็นต้องฉีดวัคซีนกระตุ้น แต่หากเป็นแผลเปิดมีเลือดออก หรือแผลลึกลงไปในชั้นเนื้อเยื่อ ควรฉีดวัคซีนบาดทะยักกระตุ้นค่ะ